|  |
| --- |
| GRB- mali - kolor**Република Србија****МИНИСТАРСТВО ПРИВРЕДЕ**Број: 401-00-4080/2017-114. септембар 2017. годинеКнеза Милоша 20Б е о г р а д |

 На основу члана 23. став 2. Закона о државној управи („Службени гласник РС”, бр. 79/05, 101/07, 95/10 и 99/14), у складу са Уредбом о утврђивању Програма подршке развоју пословне инфраструктуре за 2017. годину („Службени гласник РС” број 2/17), и на основу Предлога одлуке о распореду и коришћењу средстава за подршку унапређења пословне инфраструктуре за 2017. годину број 401-00-4079/2017-11 од 4. септембра 2017. године, доносим

О Д Л У К У

о распореду и коришћењу средстава за подршку унапређења пословне инфраструктуре за 2017. годину

1. Средства предвиђена Законом о буџету Републике Србије за 2017. годину („Службени гласник РС”, број 99/16), у члану 8, Раздео 20 - Министарство привреде, Програм 1505 – Регионални развој, функција 411 – Општи економски и комерцијални послови, Пројекат 4004 - Подршка развоју пословне инфраструктуре, економска класификација 511 - Зграде и грађевински објекти у висини од 130.000.000,00 динара распоређују се по спроведеном јавном позиву за пријаву пројекта који је објављен у „Службеном гласнику РС” 69/17 од 14. јула 2017. године за реализацију следећих пројеката и у наведеним износима:

|  |  |  |  |
| --- | --- | --- | --- |
| Р. б. | Подносилац пријаве пројекта и место улагања | Назив пројекта | Одобрени износ средстава (РСД без ПДВ) |
| 1. | Општина Блаце | Реконструкција примарне дистрибутивне водоводне мреже у улици 7. јули у Радној зони у Блацу | 2.900.000,00 |
| 2. | Град Врање | Изградња саобраћајнице - улица Радничка у Слободној зони Врање | 22.826.000,00 |
| 3. | Општина Дољевац | Изградња дела секундарне мреже за снабдевање водом Радно-пословне зоне југозапад "Петља Дољевац" и Пословне зоне Кочане, општина Дољевац | 11.100.000,00 |
| 4. | Општина Коцељева | Изградња колектора кишне канализације у Индустријској зони у Коцељеви | 4.113.000,00 |
| 5. | Град Лесковац | Рехабилитација општинског пута ОП-45, Горња Јајина - Бунушки Чифлук у Радној зони у Вучју, град Лесковац | 11.800.000,00 |
| 6. | ОпштинаРашка | Изградња јавног осветљења у Пословној зони Баљевац на Ибру и на приступном путу до пословне зоне | 3.121.000,00 |
| 7. | ОпштинаСокобања | Изградња и реконструкција локалног цевовода за дистрибуцију воде у Пословно-предузетничкој зони Палилула у Сокобањи | 9.148.000,00 |
| 8. | Општина Стара Пазова | Изградња саобраћајнице -"Улица Главна" у оквиру Централне радне зоне, јужни део у Старој Пазови -друга фаза | 31.603.000,00 |
| 9. | Општина Тутин | Рехабилитација саобраћајнице Веље Поље у Индустријској зони "Штере" у Тутину | 17.489.000,00 |
| 10. | Град Чачак | Изградња дела секундарне сервисне саобраћајнице са пратећом комуналном инфраструктуром (водовод, атмосферска и фекална канализација) у Пословно-производној зони у Прељини, град Чачак | 15.900.000,00 |
| Укупно: | 130.000.000,00 |

 2. Министарство привреде (у даљем тексту: Министарство) учествује у финансирању пројекта у висини до 60% вредности пројекта без ПДВ.

 Из буџета Подносиоца пријаве финансира се преостала вредност пројекта без ПДВ као и ПДВ на укупну вредност целог пројекта, у складу са прописима којима се уређује порез на додату вредност.

 3. Јавне набавке за потребе реализације пројеката Министарство ће спровести у складу са законом којим се уређују јавне набавке.

 4. Након спроведеног поступка јавне набавке Министарство, подносилац пријаве пројекта и изабрани понуђач закључују уговор за реализацију пројекта.

5. Приликом закључења уговора за реализацију пројекта, учешће Министарства и подносиоца пријаве пројекта у финансирању пројекта одредиће се у истој пропорцији по којој су средства додељена овом одлуком.

 6. Подносилац пријаве пројекта обезбеђује и финансира вршење стручног надзора над извођењем радова на реализацији пројекта.

 7. Ова одлука ступа на снагу даном доношења и објављује се у „Службеном гласнику Републике Србије” и на интернет страни Министарства привреде.

 МИНИСТАР

 Горан Кнежевић